A guerra d'independencia de Bosnia-Herzegovina estió una guerra escaicida en 1992-1995 en a Republica de Bosnia y Herzegovina que siguió a la declación d'independencia d'esta antiga republica yugoslava dimpués d'un referendum y esdevinió una guerra complexa que enfrentó a nacionalistas serbos y crovates contra o Gobierno legal de Bosnia y Herzegovina, refirmau por os nacionalistas bosniacos musulmans y bell serbo y crovates no secesionistas. Encara que teneba o mesmo caracter de guerra d'invasión con aduya de disidents en o país invadiu, con limpiezas etnicas, mortaleras masivas, violación y saqueyo, impresionó més a la opinión publica europea que a guerra d'independencia de Croacia por haber-ie un refirme estausunidense a lo gobierno musulmán de Bosnia, refirme que compensó as reticencias d'os países europeus a lo que consideraban una extensión d'os procesos secesionistas en Europa.